Egil Engeland

Franz Egil Engeland (1944–1984) var en norsk renovasjonsarbeider og politisk aktivist. Han var den første formann i Kommunistisk Arbeiderforbund.Den røde arbeideren nr. 2 1974, side 9

Engeland hadde bakgrunn fra NKP og Norges Kommunistiske Ungdomsforbund. I 1969 sto han på Stortingslisten for Vest-Agder for partiet. Han var dette året formann i en av partiets lokale ungdomsorganisasjoner, Kristiansand KUL. Han tilhørte imidlertid den NKP-opposisjonen som støttet den nye ml-bevegelsen som vokste fram på slutten av 1960-tallet, og ble i 1969 ekskludert fra KU på et møte der Reidar T. Larsen representerte partiledelsen.Røde Fane ekstrautgave, stensil oktober 1969, side 2

Engeland ble i oktober 1972 formann i det nystiftede Kommunistisk Arbeiderforbund. Han satt også i redaksjonen for KAs avis Den røde arbeideren fra 1973 til 1975. I tillegg sto han som redaktør for et nummer av organisasjonens teoretiske tidsskrift Røde Fane.Røde Fane nr 2 1975 

På KAs andre landsmøte i februar 1975 ble Engeland gjenvalgt som formann.Den røde arbeideren nr. 3 1975, side 5 På denne tiden var det imidlertid politisk strid innad i KA.Røde Fane nr 3 1975 Kort tid etter at han var gjenvalgt besluttet sentralkomiteen i organisasjonen å «permittere» Engeland fra formannsvervet, og la Kjell Hovden ta over funksjonen.Den røde arbeideren nr 6-7 1975 Engeland ble i neste omgang utelukket fra KA. 

Han sluttet seg senere til AKP(m-l), der han var medlem til sin død.

 Referanser 

Kategori:Norske redaktører
Kategori:Norske aktivister
Kategori:Tillitsvalgte i NKU
Kategori:Personer fra Lindesnes kommune